Lav et referat af nedenstående tekst:

Tekst:
Der er for meget byfest, og for lidt samba over Aalborgs karneval. Derfor vælger den aalborgensiske sambagruppe Poco Loco at deltage i Københavns karneval fremfor Aalborgs. Det oplyser DR Nordjylland. Sambagruppen har ellers deltaget i de første 29 karneval i Aalborg, men formand Bjørn Larsen og compagny rejser i år til København. - De sidste mange år har vi kun optrådt otte minutter i Kildeparken efter optoget, og den optræden er druknet mellem de mange fulde mennesker, siger Bjørn Larsen. I København er der anderledes fokus på gruppernes optræden. Almindelige mennesker har ikke adgang til optoget, og grupperne får masser af lejlighed til at vise deres evner på flere scener i Fælledparken. København besøges i år af 21 internationale karnevalgsgrupper - i Aalborg er tallet kun otte. - Vi vil hellere have få dygtige grupper, end mange mindre dygtige, siger karnevallets talsmand Jacob Risgaard. Han fortæller at de otte grupper suppleres af fem lokale grupper og 150 sækkepibe-musikere fra Highland Games i Nørresundby samt 600 elever fra kulturskolens kunsthold. De får ekstra spilletid allerede i aften, hvor alle grupper som noget nyt præsenteres i Aalborgs midtby. Og det tiltag er godt for samba-stemningen og gruppernes indtryk af karnevallet i Aalborg, siger Bjørn Larsen. - Det er vigtigt at grupperne kommer i centrum, hvis det skal være attraktivt at komme til Aalborg, siger Poco Locos formand, der lover at hans samba-gruppe også deltager i karnevalet i Aalborg næste år, hvor de to store danske samba-fester ikke afvikles samme dag. Ud over Aalborg og København er der også karneval i denne weekend i både Gøteborg og Berlin.

Referat:
For meget druk gør, at aalborgensiske Poco Loco vælger Københavns karneval frem for Aalborgs.